CELEX: 32017D0252
Language: fi
Date: 2017-02-09 00:00:00
Title: Komission täytäntöönpanopäätös (EU) 2017/252, annettu 9 päivänä helmikuuta 2017, päätöksen 93/52/ETY liitteen II muuttamisesta siltä osin kuin kyse on Extremaduran itsehallintoalueen tunnustamisesta virallisesti vapaaksi luomistaudista (B. Melitensis) sekä päätöksen 2003/467/EY liitteiden muuttamisesta siltä osin kuin kyse on tiettyjen Espanjan alueiden julistamisesta virallisesti vapaiksi tuberkuloosista ja luomistaudista ja Jerseyn julistamisesta virallisesti vapaaksi naudan tarttuvasta leukoosista (tiedoksiannettu numerolla C(2017) 691) (ETA:n kannalta merkityksellinen teksti. )

14.2.2017   
            
            
               FI
            
            
               Euroopan unionin virallinen lehti
            
            
               L 37/19
            
         KOMISSION TÄYTÄNTÖÖNPANOPÄÄTÖS (EU) 2017/252,
   annettu 9 päivänä helmikuuta 2017,
   päätöksen 93/52/ETY liitteen II muuttamisesta siltä osin kuin kyse on Extremaduran itsehallintoalueen tunnustamisesta virallisesti vapaaksi luomistaudista (B. Melitensis) sekä päätöksen 2003/467/EY liitteiden muuttamisesta siltä osin kuin kyse on tiettyjen Espanjan alueiden julistamisesta virallisesti vapaiksi tuberkuloosista ja luomistaudista ja Jerseyn julistamisesta virallisesti vapaaksi naudan tarttuvasta leukoosista
   
      
         (tiedoksiannettu numerolla C(2017) 691)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I jakson 4 kohdan, liitteessä A olevan II jakson 7 kohdan ja liitteessä D olevan I luvun E jakson,
   ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (2) ja erityisesti sen liitteessä A olevan 1 luvun II jakson,
   sekä katsoo seuraavaa:
   
               (1)
            
            
               Direktiivissä 91/68/ETY määritellään eläinten terveyttä koskevat vaatimukset unionin sisäisessä lampaiden ja vuohien kaupassa. Siinä vahvistetaan edellytykset, joiden täyttyessä jäsenvaltiot tai niiden alueet voidaan tunnustaa virallisesti vapaiksi luomistaudista (B. melitensis).
            
         
               (2)
            
            
               Komission päätöksen 93/52/ETY (3) liitteessä II luetellaan jäsenvaltioiden alueet, jotka tunnustetaan virallisesti luomistaudista (B. melitensis) vapaiksi direktiivin 91/68/ETY mukaisesti.
            
         
               (3)
            
            
               Espanja on toimittanut komissiolle todisteet siitä, että Extremaduran itsehallintoalue täyttää direktiivissä 91/68/ETY vahvistetut edellytykset siltä osin kuin on kyse luomistaudista (B. melitensis) virallisesti vapaasta asemasta lammas- ja vuohikarjojen osalta.
            
         
               (4)
            
            
               Espanjan toimittamien asiakirjojen arvioinnin perusteella Extremaduran itsehallintoalue olisi julistettava virallisesti vapaaksi luomistaudista (B. melitensis) lammas- ja vuohikarjojen osalta.
            
         
               (5)
            
            
               Päätöksen 93/52/ETY liitteessä II luetellaan Espanjaa koskevassa kohdassa sekä Kanariansaarten itsehallintoalue että sen kaksi maakuntaa: Santa Cruz de Tenerife ja Las Palmas. Koska Kanariansaarten itsehallintoalueella on vain kyseiset kaksi maakuntaa, viittaus Santa Cruz de Tenerifen ja Las Palmasin maakuntiin on tarpeeton ja olisi poistettava.
            
         
               (6)
            
            
               Päätöksen 93/52/ETY liitettä II olisi sen vuoksi muutettava Espanjan osalta.
            
         
               (7)
            
            
               Direktiiviä 64/432/ETY sovelletaan unionin sisäiseen nautaeläinten ja sikojen kauppaan. Siinä vahvistetaan edellytykset, joiden mukaan jäsenvaltion alue voidaan julistaa virallisesti vapaaksi tuberkuloosista, luomistaudista tai naudan tarttuvasta leukoosista nautakarjojen osalta.
            
         
               (8)
            
            
               Komission päätöksen 2003/467/EY (4) liitteessä I olevassa 2 luvussa luetellaan jäsenvaltioiden alueet, jotka on julistettu tuberkuloosista virallisesti vapaiksi nautakarjojen osalta.
            
         
               (9)
            
            
               Espanja on toimittanut komissiolle todisteet siitä, että Kanariansaarten itsehallintoalue täyttää direktiivissä 64/432/ETY vahvistetut edellytykset siltä osin kuin on kyse tuberkuloosista virallisesti vapaasta asemasta nautakarjojen osalta. Sen vuoksi kyseinen alue olisi mainittava päätöksen 2003/467/EY liitteessä I olevan 2 luvun luettelossa tuberkuloosista virallisesti vapaana alueena nautakarjojen osalta.
            
         
               (10)
            
            
               Päätöksen 2003/467/EY liitteessä II olevassa 2 luvussa luetellaan jäsenvaltioiden alueet, jotka on julistettu luomistaudista virallisesti vapaiksi nautakarjojen osalta.
            
         
               (11)
            
            
               Espanja on toimittanut komissiolle todisteet siitä, että Asturian itsehallintoalue ja Kastilia ja Leónin itsehallintoalueen maakunnat Burgos, Soria ja Valladolid täyttävät direktiivissä 64/432/ETY vahvistetut edellytykset siltä osin kuin on kyse luomistaudista virallisesti vapaasta asemasta nautakarjojen osalta. Sen vuoksi kyseiset alueet olisi mainittava päätöksen 2003/467/EY liitteessä II olevan 2 luvun luettelossa luomistaudista virallisesti vapaina alueina nautakarjojen osalta.
            
         
               (12)
            
            
               Päätöksen 2003/467/EY liitteessä II olevassa 2 luvussa luetellaan Espanjaa koskevassa kohdassa sekä Kanariansaarten itsehallintoalue että sen kaksi maakuntaa: Santa Cruz de Tenerife ja Las Palmas. Koska Kanariansaarten itsehallintoalueella on vain kyseiset kaksi maakuntaa, viittaus Santa Cruz de Tenerifen ja Las Palmasin maakuntiin on tarpeeton ja olisi poistettava.
            
         
               (13)
            
            
               Päätöksen 2003/467/EY liitteessä III olevassa 2 luvussa luetellaan jäsenvaltioiden alueet, jotka on julistettu naudan tarttuvasta leukoosista virallisesti vapaiksi nautakarjojen osalta.
            
         
               (14)
            
            
               Neuvoston asetuksessa (ETY) N:o 706/73 (5) säädetään, että eläinten terveyttä koskevan lainsäädännön soveltamiseksi Yhdistynyttä kuningaskuntaa ja Kanaalisaaria, Jersey mukaan luettuna, pidetään yhtenä jäsenvaltiona.
            
         
               (15)
            
            
               Yhdistynyt kuningaskunta on toimittanut komissiolle todisteet siitä, että Jerseyn alue täyttää direktiivissä 64/432/ETY vahvistetut edellytykset siltä osin kuin on kyse naudan tarttuvasta leukoosista virallisesti vapaasta asemasta nautakarjojen osalta. Sen vuoksi Jersey olisi mainittava päätöksen 2003/467/EY liitteessä III olevan 2 luvun luettelossa naudan tarttuvasta leukoosista virallisesti vapaana alueena nautakarjojen osalta.
            
         
               (16)
            
            
               Päätöksen 2003/467/EY liitteitä olisi sen vuoksi muutettava.
            
         
               (17)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 93/52/ETY liite II tämän päätöksen liitteen I mukaisesti.
   2 artikla
   Muutetaan päätöksen 2003/467/EY liitteet tämän päätöksen liitteen II mukaisesti.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä helmikuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL 121, 29.7.1964, s. 1977.
   
      (2)  EYVL L 46, 19.2.1991, s. 19.
   
      (3)  Komission päätös 93/52/ETY, tehty 21 päivänä joulukuuta 1992, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta (EYVL L 13, 21.1.1993, s. 14).
   
      (4)  Komission päätös 2003/467/EY, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (EUVL L 156, 25.6.2003, s. 74).
   
      (5)  Neuvoston asetus (ETY) N:o 706/73, annettu 12 päivänä maaliskuuta 1973, Kanaalisaariin ja Mansaareen sovellettavista maataloustuotteiden kauppaa koskevista yhteisön säännöksistä (EYVL L 68, 15.3.1973, s. 1).
   
      LIITE I
      Korvataan päätöksen 93/52/ETY liitteessä II oleva Espanjaa koskeva kohta seuraavasti:
      ”Espanjassa:
      
                  —
               
               
                  Asturian itsehallintoalue,
               
            
                  —
               
               
                  Baleaarien itsehallintoalue,
               
            
                  —
               
               
                  Kanariansaarten itsehallintoalue:
               
            
                  —
               
               
                  Kantabrian itsehallintoalue,
               
            
                  —
               
               
                  Kastilia ja Leónin itsehallintoalue,
               
            
                  —
               
               
                  Extremaduran itsehallintoalue,
               
            
                  —
               
               
                  Galician itsehallintoalue,
               
            
                  —
               
               
                  Navarran itsehallintoalue,
               
            
                  —
               
               
                  Baskimaan itsehallintoalue.”
               
            
   
      LIITE II
      Muutetaan päätöksen 2003/467/EY liitteet seuraavasti:
      
                  1)
               
               
                  Lisätään liitteessä I olevassa 2 luvussa ennen Yhdistynyttä kuningaskuntaa koskevaa kohtaa Espanjaa koskeva kohta seuraavasti:
                  ”Espanjassa:
                  
                              —
                           
                           
                              Kanariansaarten itsehallintoalue.”
                           
                        
            
                  2)
               
               
                  Korvataan liitteessä II olevassa 2 luvussa Espanjaa koskeva kohta seuraavasti:
                  ”Espanjassa:
                  
                              —
                           
                           
                              Asturian itsehallintoalue,
                           
                        
                              —
                           
                           
                              Baleaarien itsehallintoalue,
                           
                        
                              —
                           
                           
                              Kanariansaarten itsehallintoalue,
                           
                        
                              —
                           
                           
                              Kastilia ja Leónin itsehallintoalue: Burgosin, Sorian ja Valladolidin maakunnat,
                           
                        
                              —
                           
                           
                              La Riojan itsehallintoalue,
                           
                        
                              —
                           
                           
                              Murcian itsehallintoalue,
                           
                        
                              —
                           
                           
                              Navarran itsehallintoalue,
                           
                        
                              —
                           
                           
                              Baskimaan itsehallintoalue.”
                           
                        
            
                  3)
               
               
                  Korvataan liitteessä III olevassa 2 luvussa Yhdistynyttä kuningaskuntaa koskeva kohta seuraavasti:
                  ”Yhdistyneessä kuningaskunnassa:
                  
                              —
                           
                           
                              Jersey,
                           
                        
                              —
                           
                           
                              Mansaari.”